מקורות למסכת גיטין – דף 11

(1) לסיים את המקורות מדף 10

[וע"ע פני יהושע קידושין מב. ד"ה אלא כדרבה בר רב הונא כו']

[וע"ע רמב"ם מכירה כט:יא]

[וע"ע רש"י ט: ד"ה לא יתנו לאחר מיתה, רי"ף דף ה. באלפס "והני מילי לחזרה ... לחזור אינו חוזר", ר"ן שם; ואכמ"ל.]

(2) גמרא דף סב: "פשיטא איש הוי שליח להולכה ... ואוקימנא בהולכה ש"מ", רש"י, תוס'

מה יסוד הספק בענין איש לקבלה ואשה להולכה?

גמרא כג. - כג: "בעו מיניה מרבי אמי ... לפי שאינו בתורת גיטין וקידושין"

רבי עקיבא איגר בסוגיין ד"ה איש לקבלה ואשה להולכה מאי (עד "וקבלה והולכה ענין אחד הוא")

גמרא קידושין מא. "שליחות מנלן דתניא ... שהשליח עושה שליח", תוס' הרא"ש שם ד"ה ושלחה מלמד שהיא עושה שליח, רמב"ן שם ד"ה ושלח ושלחה מלמד שהשליח עושה שליח, שיטה לא נודע למי שם "וא"ת שליח שלה מנא לן שהוא עושה שליח ... גלויי מילתא בעלמא דשליח שעשה שליח הוי נמי שליח"

(3) בענין שליחות לקבלה ושליחות להבאה:

ירושלמי מעשר שני ד:ד "רבי עזרה בעי קומי רבי מנא ... אית לך מימר במתנה אדם עושה שליח לקבל דבר שאינו שלו"

קטנה – רמב"ם שלוחין ושותפין ב:ב, רמב"ם גירושין ו:ט, ראב"ד שם

עדות לקיום הדבר – רמב"ם גירושין פרק ו הלכות א, ג, ד; רמב"ם אישות ג:טו וראב"ד שם

עבד – ר"ן גיטין כג: (דף יב. באלפס) ד"ה אמר רב אסי אמר רבי יוחנן אין העבד נעשה שליח וכו'

[וע"ע רמב"ם גירושין ה:א, לבוש מרדכי גיטין סי' א אות יא; אבני מילואים לה:ט, קהלות יעקב גיטין סי' יח]

רבי עקיבא איגר מסכת גיטין דף סב עמוד ב

שם איש לקבלה ואשה להולכה מאי. נ"ל דיסוד האיבעי' כיון דהוי כללא דבכל שליחות בעינן איתא בדנפשי' ועל אופן זה, ומה"ט אין עבד נעשה שליח לקבל גט אשה ולזה מספקי' אי בעי איתא בדנפשי' על אופן שליחות זה דלשליחות להולכה בעי איתא בדנפשי' להוליך וכן בשליחות קבלה בעי איתא בדנפשי' לקבלו מש"ה דוקא איש נעשה שליח להוליך דשייך בדנפשי' הולכה להוליך, וכן בקבלה אשה דוקא איתא בדנפש' לקבל מיד בעלה אבל איפכ' לא, או דבעי רק שתהא בר גיטין אבל לא על אופן זה וקבלה והולכה ענין אחד הוא ...

תוספות הרא"ש מסכת קידושין דף מא עמוד א

ושלחה מלמד שהיא עושה שליח. וא"ת אמאי צריך תרי קראי חד לשליחות הבעל וחד לשליחות האשה, וי"ל דהו"א דבבעל הוא דשייך שליחות שאינו מגרש אלא מדעתו אבל אשה שמתגרשת בע"כ לא אלים מעשה דידה כולי האי שתוכל למנות שליח במקומה.

חדושי הרמב"ן מסכת קידושין דף מא עמוד א

ושלח ושלחה מלמד שהשליח עושה שליח, פרש"י ז"ל תרי ושלחה כתיבי, ותרוייהו קראי למדרש אתו, מדלא כתב רחמנא וגרשה, ודרשינן ושלח ודרשינן ושלחה, ומשמע דושלח ושלחה בתרא ללמד ששליח שלה ושליח שלו שניהם עושים שליח, ור"ח ז"ל גריס שלח מלמד שהוא עושה שליח, שלחה מלמד שהיא עושה שליח, ושלחה מלמד שהשליח עושה שליח, וחד קרא דריש, ואידך לגופי'.

שיטה לא נודע למי מסכת קידושין דף מא עמוד א

וא"ת שליח שלה מנא לן שהוא עושה שליח, דליכא למילף משליח שלו, דהא איצטריך לן קרא ללמד שהיא עושה שליח, אף על גב דאשמועינן ושלח שהוא עושה שליח, [וי"ל] במצות הבעל או במצות האשה, להא לא איצטריך לן קרא, [דשליח עושה שליח] דכיון דמכח משלח קאתי, מושלח קמא נפקא לן, אלא כי איצטריך לן קרא לשליח עושה שליח מדעת עצמו שלא מדעת שולחו ובכי האי גוונא אשה לא משכחת לה למאי דקיי"ל דמילי לא ממסרן לשליח (גיטין כ"ט ע"א) הכא נמי אי שויא איהי שליח לקבלה, ההוא שליח לא מצי לשוויה שליח לקבלה מדעתיה דנפשיה, ואפילו למ"ד בפרק התקבל (גיטין ס"ו ע"ב) דמילי ממסרן לשליח, הכא מודה, דלהאי גברא הוא דקא משויה ידו כידה, וכן הדין בקבלת קידושין, מפי מורי נר"ו. ונכון הוא אלא שאין כאן צורך לכך, דכיון דחזיין לשליח שלו עושה שליח הוא הדין לשליח שלה, דבשלמא עיקר שליחות לגבי אשה ליכא למילף משליחות דבעל, דדילמא בעל הוא דקא משוה שליח משום דגירושין בדידיה תליא מילתא שהרי מגרשה בעל כרחה, אבל איהי לא משויה שליח, וכיון דגלי לן דאיהי נמי משויה שליח, כי היכי דשליח שלו עושה שליח, שליח דידה נמי לא שנא, דהא בתרומה ובקדשים [דלא] כתיב בהו דשליח עושה שליח, ומסתמא נראה דשליח עושה שליח לתרום ולשחוט את הפסח, ומגירושין ילפינן לה, ואף על גב דאיכא למפרך מה לגירושין שכן ישנן חול, כיון דכתיב בהו שליחות הוה ליה גירושין גלויי מילתא בעלמא דשליח שעשה שליח הוי נמי שליח.

תלמוד ירושלמי מסכת מעשר שני פרק ד הלכה ד

רבי עזרה בעי קומי רבי מנא אף לעניין מתנה כן. אדם עושה שליח לקבל דבר שאינו שלו. אמר ליה תמן התורה זיכת אותה בגיטה והיא עושה שליח לקבל דבר שהוא שלה. אית לך מימר במתנה אדם עושה שליח לקבל דבר שאינו שלו.

לבוש מרדכי מסכת גיטין סימן א אות יא

בגדר שליחות קבלה בגט, וביאור הגמ' מה לגירושין שכן ישנן בעל כרחה

לכן נראה לי, דהרמב"ם סובר דדין שליחות קבלה שאני מכל דיני שליחות, דהנה בגמ' קידושין (מא ב) בעי למילף דיני שליחות מגיטין, ודחי מה לגירושין שכן ישנן בעל כרחה; ולכאורה כיון דגבי גיטין ילפינן מושלח שהוא יכול לעשות שליח, ומושלחה ילפינן שהיא יכולה לעשות שליח, וא"כ נהי שמזה שהוא יכול לעשות שליח לא נוכל למילף בעלמא, דהא הוא יכול לגרש בעל כרחה, אבל נילף שליחות מהא דהיא יכולה לעשות שליח, והיא הא אין יכולה לקבל גט בעל כרחו דבעל.

וצריך לומר דבזה שגט הוא בעל כרחה, נדחה שאין יכולין לילף שליחות בעלמא אף מזה שהיא יכולה לעשות שליח. דהנה כל שליחות דעלמא אין הכוונה שהשליח הוא כמו המשלח ונעשה כאילו המשלח עושה המעשה, דעל זה אין יכולין לעשות שליח שיהא גופו של השליח כמו המשלח, ובחידושנו על ב"מ (סימן י"ג) ביארנו בזה דעל עבירה בעלמא היכא דאין בזה חלות אין כלל שליחות אליבא דמסקנת הגמ' דהמעשה עושה השליח בעצמו, והא דמועיל שליחות בכל התורה כולה, הכוונה דפעולת הדברים מועיל בעד המשלח; והנה בגט אילו היה הדין שגט היה חל דווקא מדעתה, אז מה שאשה מקבלת הגט היה הכוונה שהיא זוכה הגט בידה כמו קנין חפץ, וא"כ היא עושה שליח שהוא יזכה בעדה כמו כל הקנינים; אבל גט הא אף בע"כ היא מגורשת, וא"כ בגט אין הכוונה שהיא זוכה, אלא אם בא הגט לידה אז נעשה הגט שלה, אבל אין היא הזוכה, וכמו דאיתא בירושלמי (גיטין פ"ו ה"א) התורה זיכת אותה בגיטה, עיין שם, וא"כ ענין הגט שיגיע גט לידה, ואז היא מגורשת, וא"כ השליח הוא שתהא ידו כידה; וא"כ דחי בגמ' כיון דגט הוא בע"כ אין לילף שליחות בכל התורה משליחות קבלה, דשליחות קבלה הוא שתהא יד השליח כידה, אבל בכל התורה דשליחות הוא על המעשה שיעשה השליח, ופעולת הדברים תהיה בעד המשלח, זאת מנא לן, וכמו דקיי"ל אין שליח לדבר עבירה, וכן אין יכול לעשות שליח להניח תפילין משום דאין גופו במקום המשלח, כן בכל התורה אין יכול לעשות שליח שיהא השליח במקומו, וא"כ שיהיה מעשה השליח מועיל בעד המשלח מנא לן.

ביאור דברי הרמב"ם בטעמא דקטנה אינה עושה שליח קבלה בגט

לפי זה אף דבכל התורה ילפינן מקרא דאתם גם אתם דאין לקטן שליחות, היינו דווקא היכא דצריך לעשות השליח שהוא יעשה המעשה ופעולתו תהיה בעד המשלח, אבל בשליחות קבלה ששם היד של השליח חשובה כמו האשה המשלחת, וא"כ הוא כמו שיש לקטנה חצר כן יש לה שליחות קבלה, [ואפשר דמה שהשליח מרוצה הוי כמו דעת אחרת מקנה], וכמו שכתב הרמב"ם (פ"ה מגירושין ה"א) וז"ל, זה שנאמר בתורה ונתן בידה אין ענין הכתוב אלא שיגיע הגט לה, ואחד ידה או חיקה או חצרה או שלוחה שעשתה ידו כידה הכל אחד הוא, עכ"ל הרמב"ם, הרי שדקדק הרמב"ם דהיא עושה השליח שידו כידה והכל אחד הוא כמו שיגיע הגט לה, וא"כ כמו דקטנה יש לה חצר, כן נימא דיש לה יד השליח; משו"ה הצריך הרמב"ם הטעם דמשו"ה אין לקטנה יד שליח, משום דשליח קבלה בעי עדים על המינוי, ואין מעידין על קטן כיון שאין דעתו גמורה כמו גדול, א"כ אין זה עדות.

ביאור שיטת הרמב"ם לחלק דשליח הולכה א"צ עדים ושליח קבלה צריך עדים

ובזה יש לבאר טעמא דהרמב"ם שחילק בין שליחות קבלה דבעי עדים ובין שליחות להולכה דלא בעי עדים, משום דשליחות לקבלה בגט הא הוא חידוש בדבר שבערוה, שנעשה יד השליח כידה, וכיון שהוא דין בדבר שבערוה, אמרינן דבלא עדים לא נעשה שליח, דכל דבר שבערוה בעי עדים לקיום הדבר מקרא דעל פי שני עדים יקום דבר, דהדין הוא בקימת הדבר. וכן שליחות לקבלה בקידושין, הנה בקידושין יש שני דברים, מה שהיא זוכה הכסף, וגם מה שהיא מתרצה להתקדש, בזה היא מקודשת, והנה מה שהשליח זוכה הכסף בעדה, זהו שליחות כמו בכל התורה, אבל מה שרצונה להתקדש לכאורה אין מועיל בזה שליחות, שיהא ביד השליח לקדשה למי שירצה, איך אפשר להיות רצון השליח כמו רצונה. וע"כ כמו דבגט חדשה התורה שאפשר לעשות שליח שיהא כידה, כן אפשר בקידושין שתוכל לעשות שליח שיהא רצונו כרצונה, אבל זה ג"כ חידוש בדבר שבערוה, משו"ה בעי דווקא עדים; אבל שליחות הולכה אין זה חידוש בדבר שבערוה, שהרי זה שליח ליתן הגט לידה, וא"כ הוא שליח על המעשה, א"כ כמו בכל התורה שלוחו של אדם כמותו בלא עדים, ג"כ בגט כיון שהשליח רק ליתן הגט לידה, נעשה שליח גם בלא עדים.

ביאור ראית הרמב"ם משליחות דתרומה להא דשליח להולכה אין צריך עדים

ולפי זה מיושבת קושית הראב"ד (פ"ג מאישות הט"ו) מאי ראיה משליחות תרומה דבמינוי דשליחות להולכה א"צ עדים, והא בתרומה לא הוי דבר שבערוה; אכן לפי דברינו אין הפירוש דהרמב"ם מביא ראיה משליחות דתרומה, אלא כוונת הרמב"ם לתת טעם לדבר, דמשום הכי שליחות הולכה אין צריך עדים, משום ששליחות הולכה איננו חידוש בדבר שבערוה, אלא שליחות הולכה הוא שליחות כמו הפרשת תרומה, היינו שהוא שליח רק על המעשה, לא שיהא ידו כידה, משום הכי לא בעי עדים על חלות השליחות; אבל שליחות קבלה שהוא דין בדבר שבערוה בזה בעינן דווקא עדים.

אבני מילואים סימן לה ס"ק ט

[ט] והעבד לפי שאינו בתורת קידושין. כתב ב"ש ז"ל ואיני יודע למה פסק כאן דעבד פסול ובסי' קמ"א הביא דעת הפוסקים כשהוא שליח הולכה הוי ספק גט ע"ש ונראה דהא דהוי ספק גט בשליח הולכה הוא ע"פ דעת הר"ר יוסף הלוי דהוא סובר דהא דאמרינן דאין העבד נעשה שליח לקבל גט לאשה משום דלאו בני כריתות נינהו היינו דוקא שליח קבלה אבל שליח הולכה מצי מיהוי ובר"ן פ"ב דגיטין [יב, א, מדפי הרי"ף] כתב בטעמו דשליח קבלה אינו יכול להיות דאין לו יד לקבל גט כיון דהוא לאו בר כריתות אבל שליח הולכה מצי להיות כיון דשליח הוי לכל מילי וע"ש ואכתי אינו מובן דודאי שליח הולכה דגט נמי צריך להיות בר כריתות ומ"ש מקבלה עיין ב"י סי' קמ"א.

ולענ"ד נראה בטעמו של הר"ר יוסף הלוי משום דהא דהמגרש צריך שיאמר הרי זה גיטך אינו אלא מדרבנן אבל מן התורה אינו צריך לומר כלום אלא הגט הוא המגרש ובו כתוב לשון בעל איך הוא מגרש אותה וכמ"ש הרמב"ם פ"א מגירושין (הי"א) ז"ל המגרש צריך שיאמר כשיתן לה הגט הרי זה גיטך ואם נתן בידה ולא אמר לה כלום הרי זה גט פסול וע"ש בכסף משנה דאינו מעכב מן התורה, ואף על גב דכתב באותו פרק שאחד מעשרה דברים שהם עיקר הגירושין מן התורה הוא שיתננו לה בתורת גירושין היינו שלא יאמר דברים שאינם ענין גירושין כגון כנסי שט"ח זה וכיוצא אבל כל שנותן סתם אינו יוצא מתורת גירושין ולפיכך אינו מעכב מן התורה ע"ש. והטעם כמ"ש ומשום דעיקר גירושין כתוב בגט אלא כשאומר לשון המקלקל היינו כנסי שט"ח זה אז נראה כמבטל אבל כשר מן התורה אפי' אינו אומר כלום. ולפ"ז ניחא דעבד יכול להיות שליח להולכה כיון דלשון הגירושין כתוב בגוף הגט ואינו צריך שיאמר הרי זה גיטך מן התורה וא"כ אינו צריך להיות שלוחו אלא לגוף הנתינה דהא בעינן ונתן בידה ואלו אמר טלי גיטך מעל גבי קרקע לא הוי גט ועושה שליח על גוף הנתינה ובזה עבד נמי נעשה שליח על גוף הנתינה דכל שבא ליד האשה מיד הבעל בתורת נתינה אפי' שלא בתורת גירושין נמי הוי נתינה וכמ"ש הר"ן בפ' הזורק [מ, א, מדפי הרי"ף] דכל שבא לידה מכח הבעל אפי' בתורת פקדון ואומר אח"כ הרי זה גיטך ה"ל נתינה ע"ש וכיון דאין הנתינה צריך לשום גירושין אלא שיהי' נתינה מיד הבעל והא איכ' דעבד נעשה שליח בכל מקום ואף על גב דאינו בר כריתות כיון דאינו עושה מעשה גירושין אלא שליחות לנתינה, והאמירה שאומר הרי זה גיטך אינו מעכב מן התורה ומשום דכתב הגט הוא המגרש אבל נכרי דליתי' בשליחות כלל בשום מקום א"כ אפי' לנתינה אינו שליח ואנן בעינן נתינה מן הבעל, ושליחות לקבלה דהשליח עושה מעשה גירושין מש"ה ליתי' בעבד דאינו בר כריתות.

ובקידושין דודאי צריך שיאמר הרי זה קידושיך אפי' בשטר אירוסין וכמ"ש ב"ש סי' קל"ו סק"א לחלק בין גט לקידושין משום דלשון הגט הוא לשון הבעל אבל בקידושין אפי' מקדש בשטר וה"ל כאלו הוא מדבר מכל מקום אינו ניכר אם דעתה גם כן לקידושין ע"ש וכיון דבקידושין האמירה מעכב וצריך שיאמר הרי את מקודשת ועבד דאינו בר קידושין אינו נעשה שליח לאמירה זו ודו"ק היטב.